Pro Cluniaco rogare soleo, nunc pro Marciniaco rogo. Materia, vt nostis, est multa rogandi. Singularis domus, excellens religio, non tantum mors, sed perpetua sepultura sororum sanctarum: quæ pro Christo suo ante mortem moriuntur, ante sepulchrum sepeliuntur. Præter hæc multarum parētum,  præcipue matris meæ, insuper  vestræ cœlestis in loco illo conuersatio, felix excessus, beata sepulcra. Ista me ad orandum, vos ad exaudiendum compellunt: vt locum illum semper præ oculis habeatis, semper veneremini, semper colatis. Hac spe fratrem præsentium latorem, ab illis Dei ancillis ad vos  ad partes vestras directum, oro vt more vestro benigne suscipiatis, audiatis,  exaudiatis. Omnipotens  misericors Saluator noster, cui iugiter vt possumus pro vobis assistimus, statuat procellam vestram in auram,  sileant fluctus eius.